**Roua vieţii în curte**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineaţă, într-o curte,

Unde viaţa spune multe

S-a trezit în rouă, iarba!

Un bondar îşi udă barba

Cu cristale mici de apă

Şi îşi pune pe-o aripă

Raza soarelui în pripă!

Vrăbiuţele-s trezite,

Zboară-ntr-una fericite

Şi tot spun prin ciripit:

„Bună zi, bine-ai venit!”

Soarele încet absoarbe

Picături de rouă oarbe!

Un cocoş mândru anunţă

Ora strănsă într-o sămânţă

Iar găina se mândreşte,

Lumii toată ea vesteşte

Că va pune în cuibar

Oul, care-i plin de har!

Fluturi albi sau pastelaţi

Care-au fost cu drag pictaţi

De natura cea divină

Îşi aleg flori din grădină

Ca să soarbă din dulceaţă

Pusă-n flori de dimineaţă!

Câinii se aud lătrând,

Căci ei simt şi au în gând

Că sunt foarte responsabili

(Motivaţi, deloc amabili)

Să păzească ce-i în curte...

Vor ca toţi să îi asculte!

Guguştiucii în perechi

Îşi şoptesc pe la urechi

Cântecele de iubire

Şi la toţi ei dau de ştire

Că e timpul să depună

Ouă... vremea este bună!

Pe frunze de păpădie

Un melc şi-a sa cochilie

Merge-ncet şi se tot uită

Să găsească umbră multă

Unde peste zi să-oprească,

Soarele să nu-l topească!

Dimineaţa a trecut...

Timpul, eu nu l-am pierdut!

Privind la ce mişcă-n curte

Ştiu pe cele neştiute

Şi-nţeleg că viaţa este

Desprinsă dintr-o poveste.